Bucureşti – 10 iunie 1993

Un frate: Citim în 2 Împăraţi 22:13: „Duceţi-vă şi întrebaţi pe Domnul pentru mine, pentru popor şi pentru Iuda, cu privire la cuvintele cărţii acesteia care s-a găsit; căci mare este mânia Domnului, care s-a aprins împotriva noastră, pentru că părinţii noştri n-au ascultat de cuvintele cărţii acesteia şi n-au împlinit tot ce ne este poruncit în ea”.

Noi vrem să cunoaştem voia desăvârşită a Domnului în toate. Şi dacă o să fie câteva întrebări, vrem să ne încadrăm perfect în voia Domnului.

Tatăl nostru şi Dumnezeul nostru, în Numele Domnului Isus Hristos Îţi mulţumim că suntem în faţa Cuvântului Tău şi a mărturiei Tale Doamne, pe care Tu ne-o vei da în seara aceasta prin robul credincios din Matei 24:45. Doamne, noi vrem să ne întoarcem la legea şi mărturia Ta şi vrem să ne încadrăm în ea cu trup, suflet şi duh, pentru bucuria noastră, pentru proslăvirea Numelui Tău, pentru unirea noastră în Duhul şi Cuvântul Tău, Doamne. 

Te rugăm Tată, în Numele Domnului Isus Hristos, să binecuvântezi pe fratele Frank, să binecuvântezi pe fratele Ionuţ care traduce, Doamne, ca amândoi să fie în acelaşi duh şi Cuvântul să fie tradus prin Duhul, ca să pătrundă în inima ascultătorilor. Binecuvântează biserica Ta din locul acesta, binecuvântează Cuvântul Tău care va fi vorbit în seara aceasta şi deschide-ne inima pentru Cuvântul Tău. 

Te rugăm Tată în Numele Domnului Isus Hristos să binecuvântezi lucrarea Ta. Pentru evanghelizarea de la Chişinău, să deschizi toate uşile, Doamne, aşa cum le-ai deschis şi până acum pentru ca, Cuvântul Tău, întregul plan cu omenirea să fie vestit în locurile unde nu s-a vestit şi oile Tale să vină în turma Ta. Noi Îţi mulţumim Tată, în Numele Domnului Isus Hristos, că vei face mai mult decât cerem sau gândim noi. Amin. 

Fratele Frank:

Puteţi să vă aşezaţi. Mă bucur că sunt astăzi aici şi ştiu că Dumnezeu ne va binecuvânta din nou. În Vechiul Testament Dumnezeu îi avea pe întâii născuţi care primeau binecuvântarea. Când Dumnezeu a scos afară pe Israel din Egipt, El i-a spus lui Moise: „Du-te la faraon şi spune-i: «Israel este fiul Meu întâi născut, lasă-l să plece»”. Şi când faraon nu i-a lăsat să plece, Dumnezeu a hotărât să-i omoare pe toţi întâii născuţi din Egipt. Pentru că Dumnezeu hotărâse: poporul Lui sunt întâii născuţi şi cei întâi născuţi primesc binecuvântarea printr-o decizie a lui Dumnezeu.

Isus Hristos este Cel întâi născut dintre mai mulţi fraţi. În El, Dumnezeu a făcut noul început. Şi noi suntem născuţi din aceeaşi sămânţă a Cuvântului făgăduit al lui Dumnezeu şi prin acelaşi Duh Sfânt. De aceea a spus Isus în umanitatea Lui, ca Fiu al omului: „Mă duc la Dumnezeul Meu şi Dumnezeul vostru, la Tatăl Meu şi Tatăl vostru” [Ioan 20:17]. Şi Ioan scrie în 1 Ioan 3:2: „Şi ce vom fi, nu s-a arătat încă. Dar ştim că atunci când Se va arăta El, vom fi ca El...”.

Mai întâi vreau să vă aduc multe salutări, mai ales de la fratele Matei care mi-a scris repede o scrisoare în care m-a rugat să vă salut în mod deosebit. De asemenea, de la mulţi fraţi şi surori – de la toţi care au ştiut că voi veni – vă transmit salutări.

Nu vom intra în prea multe întrebări. Aşa cum a citit fratele nostru din Scriptură, ei trebuia să întrebe pe Domnul şi să citească în Cartea Legii şi să găsească răspunsul de la Dumnezeu. Nu un om să dea răspunsul, ci Dumnezeu va da răspunsul prin Cuvântul Său. Trebuie să citiţi în 2 Împăraţi 22 de la v. 8, ca să înţelegem cum trebuie să-L întrebăm pe Domnul. Aici Scriptura spune: „Am găsit cartea legii în Casa Domnului”. Acest lucru este foarte important: „Am găsit cartea legii în Casa Domnului”. Nu în casa mea sau în casa voastră, nu cartea mea şi nici cartea voastră, nu ceea ce gândesc eu sau gândiţi voi. Noi am fost aduşi înapoi la Cartea lui Dumnezeu ca să primim răspunsul de la Dumnezeul Atotputernic. Şi noi credem că slujbele tuturor oamenilor lui Dumnezeu vor fi întotdeauna sută-la-sută în acord cu Cuvântul lui Dumnezeu. Nu va fi o nouă învăţătură, ci va fi Cuvântul lui Dumnezeu. 

Mulţi oameni au făcut din mesaj învăţături noi, au făcut direcţii noi; ei nu s-au întors la Dumnezeu. Ei au mers doar atât de departe: până la proroc. Şi de atunci mai departe, neîntorcându-se la Cuvânt, ei au început să explice în multe feluri, ceea ce a spus prorocul. Din cauza aceasta avem aceste direcţii diferite, dar aceasta nu este corect.

Un adevărat slujitor al lui Dumnezeu nu va da propria lui explicaţie. Un slujitor al lui Dumnezeu vă va duce înapoi la Cuvântul lui Dumnezeu şi vă arăta în Cartea lui Dumnezeu ceea ce a spus Dumnezeu despre acel subiect.

S-a pomenit despre „căsătorie şi divorţ”; eu nu trebuie să spun niciun cuvânt despre acest lucru. Voi cunoaşteţi Scripturile şi ştiţi că există o voie desăvârşită a lui Dumnezeu şi mai există o voie îngăduită a lui Dumnezeu. Dacă noi vrem să avem parte de răpire, nu trebuie să căutăm calea a doua [partea îngăduită], ci să venim pe calea originală a lui Dumnezeu. Binecuvântat este fiecare frate şi fiecare soră care au fost păziţi în marea problemă a căsătoriei şi divorţului. Este cel mai rău lucru care i se poate întâmpla unei persoane. Doar moartea poate fi un lucru mai rău... Cea mai rea căsătorie este mai bună decât cel mai bun divorţ. Amin. Aşa că, nici măcar să nu vă gândiţi vreodată la aceasta! Să nu căutaţi niciodată vreo ocazie să faceţi aceasta. Uneori, câte un frate caută o ocazie.

Când fratele Branham a vorbit despre tema căsătoriei şi divorţului, a fost foarte tulburat pentru că cineva care îi era foarte apropiat – un tânăr pe care eu îl cunosc personal – a avut marele accident ca soţia lui să-l părăsească. Şi fratele Branham a fost foarte tulburat. Şi nu mai era nicio cale pentru această femeie să se întoarcă şi astfel, în final, acest tânăr s-a căsătorit cu altcineva, deoarece căsătoria a fost anulată. A fost o povară foarte mare pe inima fratelui Branham. Şi când Domnul i-a vorbit despre căsătorie şi divorţ, El i-a arătat că într-un asemenea caz bărbatul este liber să se recăsătorească. O soţie nu are niciodată un motiv să-şi părăsească soţul. Bărbatul ar putea avea un motiv, dacă soţia îi este infidelă – acesta este singurul motiv. Dar o femeie nu are niciun motiv. Dar dacă ea îşi părăseşte soţul, atunci bărbatul nu mai este rob, el nu mai este legat de o femeie care-l părăseşte. 

Dar în orice caz, nu suntem aici ca să vorbim despre acest subiect. Avem întrebări mai importante. Şi, apropos, fiecare caz este diferit. Eu nu pot să vorbesc în general despre acest subiect, trebuie să cunosc detaliile. Dar nu sunt aici pentru acest scop. Aceasta este la latitudinea fraţilor responsabili în adunările locale, care cunosc situaţia foarte bine, care cunosc ambele părţi, care trăiesc cu aceşti oameni. Aceia pot judeca în mod corect, prin Cuvântul lui Dumnezeu, bineînţeles. Luaţi întotdeauna Cuvântul lui Dumnezeu! Nu lăsaţi nimic altceva să vă vină în minte, ci luaţi Cuvântul lui Dumnezeu şi atunci aveţi răspunsul lui Dumnezeu.

Acum vreau să spun câteva lucruri referitoare la planul lui Dumnezeu. Noi credem în revenirea foarte apropiată a lui Hristos. Multe din semnele timpului arată spre aceasta şi înţelegem că Dumnezeu are un plan şi noi trebuie să devenim o parte a planului Său. Noi trebuie să cunoaştem Cuvântul Lui făgăduit pentru acest timp. Dacă primim Cuvântul Său făgăduit, crezând ceea ce ne-a vorbit El, purtăm în inimile noastre făgăduinţele Lui şi atunci Dumnezeu veghează asupra Cuvântului Său ca să împlinească orice ne-ar fi făgăduit. Când El i-a vorbit lui Avraam, i-a dat făgăduinţe şi Avraam L-a crezut pe Dumnezeu. El nu s-a uitat la împrejurări – erau multe împrejurări, el era un om bătrân. Dacă s-ar fi uitat cu ochi fireşti, el ar fi putut spune: „totul este imposibil”. Dar el nu s-a uitat la împrejurări, s-a uitat la Cel invizibil ca şi cum L-ar fi văzut şi a fost convins că se va împlini ceea ce a spus Dumnezeu, indiferent de împrejurări. La fel este cu noi: suntem sămânţa lui Avraam, prin Isus Hristos, dacă credem făgăduinţele lui Dumnezeu, indiferent de împrejurări.

Acum, dacă ne uităm la marea făgăduinţă că trupurile noastre vor fi schimbate, dacă ne gândim cu mintea noastră, ne întrebăm: „Cum se poate aceasta?” Dar dacă ne uităm la Dumnezeu, ştim că la El totul este posibil. El spune un cuvânt şi se întâmplă. În momentul următor situaţia se schimbă. Deci, noi Îl credem pe Dumnezeu, fiecare Cuvânt pe care El l-a spus. 

Eu nu sunt un proroc, nu sunt un mare apostol, dar noi avem cuvintele tuturor prorocilor şi ale tuturor apostolilor. Astăzi nu se mai pune problema unui „om mare”. Astăzi se pune problema marelui Dumnezeu care S-a descoperit pe Sine în Isus Hristos. În Hristos, Dumnezeu a dat răspunsul, aşa cum citim în Evrei 1:1-2: „După ce Dumnezeu a vorbit în vechime părinţilor noştri, în multe rânduri şi în multe chipuri, prin proroci, Dumnezeu, la sfârşitul acestor zile [„în zilele de pe urmă”; aşa apare în traducerea engleză – n.tr.], ne-a vorbit prin Fiul...” şi în El ne-a dat răspunsul.

Dacă luaţi expresia „în zilele din urmă”, aceasta este foarte importantă.  Deoarece, dacă citiţi în Scriptură un text profetic, vedeţi că o zi la Dumnezeu este ca o mie de ani la noi. Cel mai bun text pentru a vă arăta aceasta, este în Fapte 2:16, când Petru a ţinut prima predică în ziua Cincizecimii şi a spus, în v. 16: „aceasta este ce a fost spus prin prorocul Ioel”. Vers. 17: „În zilele de pe urmă...”. Aici, „zilele din urmă” nu este numai timpul în care trăim noi, ci aceste „zile din urmă” au început acum două mii de ani, pentru că turnarea Duhului Sfânt n-a avut loc ieri, ci a avut loc în ziua Cincizecimii, acum două mii de ani. Aceste „zile” despre care scrie aici, sunt zile profetice care sunt două mii de ani. Au fost 2.000 de ani de la Adam la Avraam – 2 zile la Dumnezeu; 2.000 de ani de la Avraam la Hristos; şi acum avem din nou, aproape 2.000 de ani – la Dumnezeu, aceasta face în total 6 zile. Şi aceşti ultimi 2.000 de ani sunt „zilele de pe urmă”. În Apocalipsa 20:6, este spus că vom împărăţi împreună cu Hristos, o mie de ani – aceasta este a şaptea mie de ani; aşa cum Dumnezeu a creat lumea în şase zile şi S-a odihnit în ziua a şaptea. Aşa că timpul pe care l-a acordat Dumnezeu istoriei omenirii este de şase mii de ani, apoi vine ultima mie de ani – şi vom vedea că Dumnezeu va face tot ceea ce a făgăduit.

Acest lucru este redat cel mai frumos în Vechiul Testament în prorocul Osea, ultimul verset din cap. 5 şi următoarele trei versete din cap. 6. Iată ce spune Dumnezeu în Osea 5:15: „Voi pleca, Mă voi întoarce în locuinţa Mea, până când vor mărturisi că sunt vinovaţi şi vor căuta Faţa Mea. Când vor fi în necaz, vor alerga la Mine”. Aici Dumnezeu vorbeşte copiilor lui Israel, apoi copiii lui Israel dau răspunsul, în cap. 6. Unul vorbeşte celuilalt: „Veniţi, să ne întoarcem la Domnul! Căci El ne-a sfâşiat, dar tot El ne va vindeca; El ne-a lovit, dar tot El ne va lega rănile” [vers. 1]. Fiţi atenţi la versetul următor: „El ne va da iarăşi viaţa în două zile...” [vers. 2]. Acestea nu sunt zile de 24 de ore. Acesta este un text profetic. În Psalm 90:4 şi în 2 Petru 3:8, Biblia spune: „o zi la Dumnezeu este ca o mie de ani la noi”. Fiţi atenţi ce desăvârşit este Dumnezeu în Cuvântul Său.

Oamenii vorbesc unul cu altul: „Veniţi, să ne întoarcem la Domnul! Căci El ne-a sfâşiat, dar tot El ne va vindeca; El ne-a lovit, dar tot El ne va lega rănile. El ne va da iarăşi viaţa în două zile; a treia zi ne va scula şi vom trăi înaintea Lui”.

În anul 70 d.H, Templul a fost distrus, oraşul a fost dărâmat şi copiii lui Israel au fost împrăştiaţi în toată lumea. În ultimele două mii de ani ei au pribegit de la un popor la altul. Şi Dumnezeu spune în Cuvântul Său: „după două zile” îi voi scula. Şi prorocul Daniel spune că toate acestea se vor întâmpla când se va încheia împrăştierea poporului. Împrăştierea poporului Israel s-a încheiat. Acesta este timpul strângerii lui Israel în ţara lui şi noi o vedem cu ochii noştri. 

Când Domnul a dat pilda, a vorbit despre Israel ca fiind smochinul şi despre celelalte naţiuni ca fiind ceilalţi copaci. Dumnezeu vorbeşte în pilde, El foloseşte exemple din natură, dar noi trebuie să înţelegem limbajul simbolic. Când poporul Israel este arătat ca smochin, ceilalţi pomi reprezintă celelalte naţiuni. De aceea Domnul nostru spune în Luca 21, de la v. 29: „Când vedeţi smochinul şi ceilalţi copaci înfrunzind, atunci timpul este aproape”. Şi noi am văzut că Israel a devenit o naţiune şi am văzut că şi celelalte naţiuni şi-au obţinut independenţa. Chiar acum, în ultimii ani, toate naţiunile care erau sub dominaţia Uniunii Sovietice sunt independente; uitaţi-vă la Ucraina şi toate celelalte, toate au venit la existenţă ca state independente. Aşa cum Israel este o naţiune, la fel celelalte care au fost sub mari puteri au devenit independente.

Cu ajutorul Domnului, mâine vom merge în Moldova unde s-a întâmplat acelaşi lucru. S-a întâmplat în toată lumea, în Iugoslavia, în Cehoslovacia, în Rusia, peste tot. Toate naţiunile sunt independente pentru că Dumnezeu a spus-o în Cuvântul Său.

Dar întorcându-ne la acest verset care îi priveşte pe copiii lui Israel, Domnul a dat făgăduinţa: „El ne va da iarăşi viaţa în două zile; a treia zi ne va scula şi vom trăi înaintea Lui” [Osea 6:2]. Ce făgăduinţă minunată! Împrăştierea lui Israel s-a încheiat. Acum vedem strângerea lui Israel: Isaia 14:1, Ieremia cap. 30 şi multe alte locuri, „Cel care a risipit pe Israel îi va strânge din nou”.

Acesta este timpul şi noi credem că acum merg în paralel două lucruri, pentru toţi, pentru fiecare din noi. Pentru că, de la vremea răstignirii Domnului, de la vremea când El Şi-a dat viaţa pentru noi, din timpul naşterii Bisericii nou testamentare, două lucruri merg în paralel într-o generaţie: Cuvântul a mers încet spre neamuri, iar evreii au început să-l respingă din ce în ce mai mult, încât Pavel a spus în Fapte 13:46: „Acum ne întoarcem la neamuri pentru că voi nu vă socotiţi vrednici de viaţa veşnică”. Şi când neamurile au auzit aceasta, s-au bucurat pentru că au auzit Cuvântul Domnului.

Deci, într-o generaţie, până la anul 70, în mare, din anul 30 până la anul 70 d.Hr, aceste două lucruri au mers în paralel: Biserica şi Israelul. Apoi Israelul a fost împrăştiat, iar Biserica a continuat.

Acum, în această generaţie, Israel se întoarce, se întoarce, iar Biserica se apropie de încheiere. Şi Dumnezeu Se va întoarce la Israel de îndată ce timpul pentru neamuri se va fi încheiat. Isus a spus că Ierusalimul va fi călcat în picioare de neamuri până când timpul neamurilor se va sfârşi. Dar noi nu putem stabili niciun fel de date. 

Sunt unii fraţi care spun că în iunie 1967, când vechiul oraş Ierusalim a fost luat de evrei, a fost o zi deosebită şi ei încearcă să stabilească o dată, de atunci. Noi nu stabilim date, dar a fost o zi importantă pentru că evreii doreau să fie la zidul plângerii, doreau să fie pe muntele Sion, dar ei nu puteau merge acolo pentru că arabii deţineau acea parte.

Eu am fost în Ierusalim în 1964, când era încă divizat. Am văzut sârma ghimpată. Aveam două paşapoarte – unul pentru Israel şi unul pentru ţările arabe – fiindcă nu puteam să folosesc acelaşi paşaport, altfel ei m-ar fi dus la închisoare. Dar ce a făcut Dumnezeu? Acum Ierusalimul aparţine Israelului. 

Dumnezeu a spus în Cuvântul Său sfânt: „după două zile vă voi scula, dar în a treia zi veţi trăi în prezenţa Mea”. Glorie lui Dumnezeu! Acum ei sunt aduşi la viaţă, dar abia după ce Biserica este luată în slavă, ei Îl vor recunoaşte pe Isus Hristos ca Mesia al lor şi vor trăi în prezenţa Lui împreună cu noi, în timpul domniei din Împărăţia de o mie de ani.

De aceea trebuie să facem diferenţa când citim în Scriptură despre „zilele din urmă”. Aşa cum am amintit Evrei 1:1: „Dumnezeu a vorbit prin proroci în multe feluri, dar în zilele din urmă a vorbit în Hristos”. Acestea sunt cele două mii de ani. În Hristos, Dumnezeu a dat răspunsul şi numai acolo unde Dumnezeu S-a descoperit pe pământ, noi ne putem întâlni cu El – numai acolo unde El S-a întâlnit cu noi. Nu într-o biserică, nu într-o religie, ci în Isus Hristos! 2 Cor. 5:19: „Dumnezeu era în Hristos, împăcând lumea cu Sine”. Acest lucru este foarte important. Pentru că oamenii caută religie, dar Dumnezeu nu este într-o religie. Dumnezeu era în Hristos şi dacă noi suntem în Hristos, suntem în Dumnezeu. 

Şi cum a spus Isus în Ioan 20, v. 21: „Cum M-a trimis pe Mine Tatăl, aşa vă trimit şi Eu pe voi”. Dacă noi suntem trimişi de Dumnezeu trebuie să avem cunoştinţa divină a Cuvântului Său făgăduit pentru acest timp. Nu este suficient să spui: „Dumnezeu a făcut aceasta, aceasta şi aceasta”. Întrebarea noastră este ce face Dumnezeu astăzi? Ce ne-a promis El nouă? Ce a făgăduit El lui Israel? Care sunt făgăduinţele pe care le-a făcut Dumnezeu în Cuvântul Său?

Şi aşa cum am încercat să spun, dacă citiţi scrisoarea lui Pavel către Timotei, el foloseşte din nou această terminologie „zilele din urmă”, dar apoi vorbeşte despre timpul în care trăim noi. Citim, de exemplu, 1 Timotei. Ştiu că voi cunoaşteţi Scripturile, dar vom citi ca să vedeţi comparaţia. În 1 Timotei 4:1: „Dar Duhul spune lămurit că în vremurile din urmă...”. Acesta este timpul nostru. Înţelegeţi? În zilele noastre. Nu numai în „zilele din urmă”, ci „în vremurile din urmă, unii se vor lepăda de credinţă, ca să se alipească de duhuri înşelătoare şi de învăţăturile dracilor”. Citim în 2 Timotei 3:1: „Să ştii că în zilele din urmă vor fi vremuri grele”. Înţelegeţi? Vorbeşte despre zilele noastre. Ori de câte ori citim Scriptura, trebuie să avem înţelegerea divină ca să înţelegem unde se aplică acel verset. La fel, în 2 Timotei 4:1-5, este acelaşi lucru: apostolul vorbeşte despre zilele din urmă. În v. 3 citim: „Căci va veni vremea când oamenii nu vor putea să sufere învăţătura sănătoasă”. Şi în v. 4: „Îşi vor întoarce urechea de la adevăr şi se vor îndrepta spre istorisiri închipuite”.

Aşa cum am spus, când citim Scripturile trebuie să avem o înţelegere divină, ca să înţelegem aplicarea corectă a acelui verset. La fel este şi în cazul slujbei fratelui Branham, sau al slujbei apostolului Pavel. Eu nu pot merge şi să spun: „Pavel a zis, Pavel a zis”, sau să zic: „Branham a zis, Branham a zis”, ci eu trebuie să am însărcinarea de la Dumnezeu şi să am înţelegerea divină a ceea ce s-a spus şi să duc totul înapoi la Cuvânt şi apoi să predic Cuvântul, chiar dacă este primit sau nu. Dar aceasta este trimiterea noastră: „predică Cuvântul”. 

Aşa cum a citit scumpul nostru frate la început, oamenii lui Dumnezeu trebuia să-L întrebe pe Dumnezeu, în Casa lui Dumnezeu, din Cartea lui Dumnezeu ca să-şi primească răspunsul de la Dumnezeu. Nu în orice casă şi oriunde, să primească orice răspuns. Ce a spus Domnul pe muntele Sinai? „Acolo unde îmi voi pune Numele, acolo te voi întâlni, acolo voi avea părtăşie cu tine”. Aceasta este cel mai important lucru în acest timp.

În ultimele săptămâni am călătorit în fosta Uniunea Sovietică, în diferite republici. Ultimele întâlniri au fost în Bielorusia unde, între Minsk şi Grodno, erau mulţi aşa zişi predicatori ai mesajului, din America, Canada, Germania, Olanda, Cehoslovacia şi Polonia. Nu ştiu mai mult, dar ei toţi au venit acolo. Şi un frate m-a auzit predicând în Moscova cu mulţi ani în urmă. Acum are 84 de ani... Şi când i-a auzit pe aceşti fraţi diferiţi, el a spus: „Eu nu voi muri până nu-l voi auzi pe fratele Frank”. Eu nu ştiu ce l-a făcut să spună asta. Şi când m-am întors din Uniunea Sovietică să merg la o înmormântare, fratele Schmidt a mers în acel loc, a rămas acolo în timp ce eu m-am întors în Germania. Eu am spus: „Nu mă voi mai întoarce niciodată acolo”. Eu nu intru în situaţiile fireşti, dar este o stare fără speranţă. Oamenii aşteaptă la aeroporturi câte două, trei zile. Nimic nu mai funcţionează, acolo este o situaţie fără ieşire. Nu este benzină pentru maşini, este o situaţie absolut fără ieşire. Deci, când am părăsit Uniunea Sovietică, am zis: „Nu mă voi mai întoarce acolo”. Dar eu nu aveam linişte în decizia mea. Ceva mi-a vorbit inimii: „Întoarce-te şi ţine întâlnirile aşa cum au fost programate!” 

Când am ajuns în acel loc, când acel om bătrân m-a văzut, a început să plângă. El a fost atât de fericit şi a spus fraţilor  - el nu mai poate predica pentru că este foarte slăbit - dar le-a spus fraţilor: „Slujitorul lui Dumnezeu a venit. Ascultaţi bine ce vă spune în Numele Domnului”. Au venit sute de oameni ca să audă Cuvântul lui Dumnezeu.

Şi apoi am avut o întâlnire cu fraţii şi acolo au venit întrebările: „A zis fratele Branham cutare lucru? A  învăţat el cutare lucru? Fraţii au zis cutare lucru; ceilalţi au zis cutare lucru”. Eu am zis: „Uitaţi totul şi întoarceţi-vă la Cuvântul lui Dumnezeu, duceţi fiecare mesaj înapoi în Biblie şi fiţi siguri că nu spuneţi doar «fratele Branham a zis», ci fiţi siguri că o spune Dumnezeu în Cuvântul Său”.

Uneori trebuie să fim atenţi, cum este cazul, spre exemplu, cu Apocalipsa 10:7. Toţi fraţii din America folosesc expresia „când toate tainele se vor sfârşi”, dar Biblia nu spune aşa. Biblia vorbeşte la singular: „ci că în zilele în care îngerul al şaptelea va suna din trâmbiţa lui, se va sfârşi taina lui Dumnezeu”. Nu o sută de taine, aşa cum învaţă şi predică  toţi fraţii, ci aşa cum spune Biblia. Este vorba de „o taină”, de taina lui Dumnezeu. Este foarte important: trebuie să luaţi fiecare verset exact. Care este taina lui Dumnezeu? Isus Hristos este taina lui Dumnezeu descoperită. Atunci Îl vor vedea evreii pe Emanuel şi vor începe să plângă, vor plânge şi vor zice: „Acesta este Mesia al nostru”. El le va arăta mâinile şi atunci ei vor şti că, de fapt, L-au omorât pe Mesia al lor. 

Este atât de important să luăm aceste versete aşa cum sunt! Fraţii din America mi-au spus că eu nu am dreptul să iau Biblia aşa. A trebuit să le spun: „Lăsaţi-mă în pace! Faceţi ce credeţi că este corect, dar lăsaţi-mă pe mine să fac ceea ce ştiu eu că este corect”.

Mă întorc la ceea ce a citit fratele. Mi-a atins inima: „să-L întrebăm pe Domnul”. Şi atunci nu mai daţi voi răspunsul, ci „să mergem în Casa Domnului, să deschidem Cartea Domnului Dumnezeului nostru şi să primim răspunsul de la Dumnezeu, din Cartea Lui”. Amin. 

Acum puteţi opri înregistrarea, o clipă.

[…]

Un frate: Câteodată unii fraţi încadrează pe alţi fraţi în texte cu Core, Cain, deci lucrurile acestea care s-au făcut, de fapt.
Trebuie să fiţi foarte atenţi. Este foarte uşor să încadrezi pe altcineva într-o astfel de categorie. Şi câteodată, dacă un frate nu este tocmai cu noi, îl punem deoparte. Dar ştiţi voi dacă judecata voastră este întotdeauna corectă? Nu este uşor să ştii aceasta. Dar duhul şi viaţa dintr-un frate sunt o mărturie. Dacă cineva are duhul de a critica tot timpul şi este puţin fanatic şi întotdeauna ia ceva special din care face un subiect principal, ceva este greşit. Un om al lui Dumnezeu nu va predica în felul acesta, nu va vorbi cu o altă persoană în felul acesta. Un om al lui Dumnezeu nu va crea probleme, un om al lui Dumnezeu va rezolva problemele. Şi un adevărat păstor pus peste turmă, nu va bate turma, ci va hrăni turma.

Urmăriţi întotdeauna viaţa şi duhul omului. Dacă cineva are undeva în adâncul minţii sale, că el doreşte să fie un predicator şi să fie cineva, ca oamenii să privească la el, atunci se va ridica cu ceva special. Uitaţi-o!

Dacă cineva are o slujbă de la Dumnezeu, va predica cu smerenie şi întreaga biserică va mărturisi că el este chemat de Dumnezeu. Dar dacă cineva depune mărturie despre el însuşi, mărturia lui nu este corectă – Scriptura spune aceasta. Dar dacă alţii văd roadele unei slujbe, aceasta vorbeşte de la sine. 

Şi dacă un frate aduce despărţiri din cauza unor lucruri mărunte, uitaţi-l pe acel frate! Nu este de la Dumnezeu, el are ceva în inima lui şi vrea să fie ceva mare.

Am avut întâlniri undeva în Uniunea Sovietică. Acolo surorile îşi acoperă părul cu o bucată de stofă. Şi fraţii m-au întrebat dacă este corect acest lucru. Eu am spus: „Fraţilor, eu văd ce faceţi voi în biserica voastră. Voi sunteţi răspunzători înaintea lui Dumnezeu. Eu nu sunt aici să vă spun cum şi ce să faceţi, ci sunt aici să citesc Scriptura”. Şi le-am spus: „Nu citiţi numai cele două versete din 2 Corinteni 11:4-5, ci citiţi şi vers. 13 şi 14, pentru că acolo este scris ce trebuie să facă ele şi în următorul verset este scris cum să o facă: «părul lung i-a fost dat ca învelitoare a capului»”. Am spus „Amin” şi am trecut la următoarea întrebare. 

Eu nu m-am certat, ci le-am spus aşa cum a zis şi fratele: „Mergeţi şi întrebaţi-L pe Domnul”. Am spus: „Aşa a fost la început, aşa este scris şi în Scripturi, restul este treaba voastră”. Eu nu am adus diviziuni, nu am început o luptă mare, dar vă spun: Cuvântul rămâne în inima lor şi Duhul lui Dumnezeu Se va ocupa de ei în mod serios. Acum, când soseşte ziua, ei nu pot spune: „Fratele Frank a zis aceasta şi noi din cauza aceasta o facem”, ci ei vor trebui să spună: „Este scris în Biblie şi de aceea noi o facem astfel”. Deci, întotdeauna, noi trebuie să ne întoarcem la Cuvântul lui Dumnezeu. Da. Amin.

Un frate: O problemă. În Biserica Domnului de aici din România, fraţii călăuziţi de Duhul Domnului, oricând apăreau probleme, aduceau rezolvarea prin Cuvânt. Dar câteodată se întâmplă că fraţii nu vor să primească mărturia fraţilor de aici, ci vor neapărat şi mărturia fratelui Frank, ca să se conformeze.
Da. Niciodată n-ar trebui să fie răspunsul de la mine, ar trebui să fie răspunsul de la Dumnezeu. Amin. Întotdeauna! Întotdeauna!

Vedeţi, la fel este şi cu mesajul acestui timp. Toţi zic că este mesajul fratelui Branham. Nu este adevărat! Este Mesajul lui Dumnezeu, este Cuvântul lui Dumnezeu pentru noi, făgăduinţele Lui pentru astăzi. Dumnezeu doar l-a folosit pe fratele Branham ca o unealtă deosebită în mâna Lui,ca să ne informeze în mod dumnezeiesc despre planul Său. Dar acesta nu este mesajul lui Pavel şi nici mesajul fratelui Branham. Este Evanghelia lui Isus Hristos, Cuvântul lui Dumnezeu. Şi Cerul şi pământul vor trece, dar acest Cuvânt rămâne veşnic.

O altă întrebare.

Un frate: În Geneza 15:1, aici Cuvântul Domnului este Logosul? Fraţii au luat-o ca pe o mare descoperire: că acolo, Cuvântul Domnului este Logosul.

Nu! Este Rhema!

Fratele: Aceasta a fost spus în public, în adunare. Ştiţi? 

„După aceste întâmplări, Cuvântul Domnului a vorbit”... Era vocea Lui audibilă. Hristos, Logosul, nu este vocea audibilă, ci El este Cuvântul Însuşi făcut trup, descoperit în formă umană. Isus Hristos este Domnul Însuşi. Din punct de vedere nou testamentar, ca în Ioan 1:1, unde se spune: „La început era Cuvântul”, nu în eternitate, ci la început. Dar eu m-am ocupat de aceste capitole în cartea mea. Aţi primit cartea „Creştinismul Tradiţional”? Acolo sunt 28 de capitole care se ocupă de aproape întreaga Biblie, cu teme ca dumnezeirea care este tratată din diferite moduri, privită din diferite unghiuri. Veţi putea s-o citiţi, nu este necesar să intrăm în detalii acum despre acest subiect al dumnezeirii. Nu, nu este necesar. Mai sunt alte întrebări?

Un frate: Apocalipsa 12, de la v. 13, unde este spus de femeia care fuge în pustie şi primeşte aripile vulturului. 

Care este întrebarea? 

Fratele: Cine este femeia care fuge în pustie, care primeşte aripile vulturului şi este hrănită?
Şi acesta este un subiect minunat. De curând am scris o a doua broşură, care are exact 90 de pagini şi tratează capitol cu capitol Cartea  Apocalipsei. Vă veţi bucura; n-aţi mai citit niciodată aşa ceva. Da, da. Ne-am ocupat, de asemenea şi de cap. 12. Trebuie să aveţi un lucru înaintea voastră: când Dumnezeu vorbeşte aici, El foloseşte din nou simboluri, ca atunci când Isus era pe pământ. El a vorbit numai în pilde pentru că în Vechiul Testament este scris: „Îmi voi deschide gura şi voi vorbi în pilde” [Psalm 78:2]. 

În Matei 13, El a dat şapte pilde, apoi i-a luat pe ucenici deoparte şi le-a spus: „Mulţimii îi vorbesc în pilde, dar vouă v-a fost dat să cunoaşteţi înţelesul acestor pilde”.

În Vechiul Testament, în prorocul Ieremia, în prorocul Osea, Dumnezeu vorbeşte lui Israel ca soţiei Lui, [cum este atunci când] sămânţa este pusă într-o femeie şi ea dă naştere datorită acelei seminţe. La fel, Dumnezeu foloseşte Biserica Sa, El pune sămânţa Cuvântului Său în Biserica Lui şi în felul acesta sunt născuţi fiii şi fiicele, prin sămânţa Cuvântului lui Dumnezeu: Iacov 1:18 şi 1 Petru 1:22-23. În Cartea Apocalipsei avem două tablouri care ne transmit simbolul unei femei: cap. 12 şi 17.

În cap. 12 este Biserica. Biserica este încoronată cu învăţătura celor doisprezece apostoli şi ea primeşte sămânţa lui Dumnezeu. Cei care vor avea parte de prima înviere sunt copilul de parte bărbătească. Dar, ei nu vor fi puşi într-un leagăn ca un bebeluş, hrăniţi la sânul mamei, ci vor împărăţi cu Hristos o mie de ani. Ei sunt la statura plinătăţii lui Isus Hristos. În Apocalipsa 12 sunt trei lucruri: femeia, copilul care a fost născut de ea şi rămăşiţa seminţei femeii, care sunt cei 144 de mii, care au pecetea lui Dumnezeu şi mărturia lui Isus Hristos. Dar şi despre aceste lucruri am scris; aveţi nevoie doar de puţină răbdare, nu prea multă, doar puţin timp şi apoi o veţi citi toată.

Dar în Apocalipsa 17, este biserica care s-a îndepărtat de Dumnezeu. Femeia din Apocalipsa 17, este numită curva, marele Babilon. Ea călăreşte pe o fiară, ţinând fiara în frâie – aceasta este biserica romano-catolică. Da, este biserica romano-catolică şi papa este Antihristul – aceasta este, sută-la-sută. 

Sunt mulţi oameni care îl caută pe Antihrist pretutindeni, în Israel, în Siria şi cine mai ştie pe unde, dar nu acolo unde este el, de fapt. Dar Biblia îl descrie din cap până în picioare. Dacă iei aceste diferite descrieri din Biblie: „el se ridică mai presus de tot ce este Dumnezeu”, „se va aşeza în templul lui Dumnezeu”, „se va da drept Dumnezeu” şi toţi îl vor numi „sfântul părinte”... Eu nu îl numesc „sfânt părinte”. Eu nu-l numesc „părinte”, pentru că Biblia spune în Matei 23:9: „Şi «Tată» să nu numiţi pe nimeni pe pământ, pentru că Unul singur este Tatăl vostru: Acela care este în ceruri”. Dar acest om de la Roma spune: „Eu sunt vocea lui Dumnezeu pe pământ. Ceea ce spun eu de pe acest scaun este infailibil”. Dar nu pentru mine.

Sunt două locuri pe pământ: Ierusalim şi Roma. Din Ierusalim a venit adevăratul Cuvânt al lui Dumnezeu. Acolo au fost toţi prorocii, Domnul nostru Isus Hristos şi apostolii, aşa cum spune Biblia în Isaia 2:3: „Cuvântul va ieşi din Ierusalim şi învăţătura din muntele Sion”. Dar Roma este scaunul Satanei pe pământ. Este marele Babilon. Noi nu putem face nimic la aceasta. În Ieremia 51:9 este scris: „Am voit să vindecăm Babilonul, dar n-am putut s-o facem! Aşa că părăsiţi-l”. Babilonul este imposibil de vindecat pentru că sunt ieşiţi complet din voia lui Dumnezeu.

Dacă citiţi Apocalipsa 13, veţi găsi confirmat faptul că balaurul are şapte capete şi zece coarne. Şi fiara din Apocalipsa 13 are, de asemenea, şapte capete şi zece coarne. Este tocmai scaunul Satanei pe pământ. [Fratele: balaurul este Satan.] Da, da. [Fratele: ...şi fiara este tronul lui]. Da, da, asta este. [Fratele: Satana se aşează pur şi simplu pe tronul lui acolo.] De aceea Biblia spune că el i-a dat tronul şi puterea lui. Noi vedem foarte clar acum că vechiul imperiu roman se ridică din nou şi papa este conducătorul. Şi toţi oamenii se întorc sub conducerea bisericii romano-catolice, chiar şi islamul îl ascultă pe papă. Toţi ceilalţi conducători religioşi vin la papa, toţi împăraţii şi preşedinţii pământului. Şi Biblia spune că acel oraş guvernează peste împăraţii pământului. Lucrurile au prins deja contur şi se văd. Timpul este foarte aproape.

Acum, în Germania, se pregăteşte o lege şi va fi valabilă pentru toată Europa, pretutindeni: oricine va spune ceva împotriva papei sau împotriva bisericii romano-catolice va fi închis. Da. Ceea ce scriu, trebuie s-o fac repede. Aceasta s-ar putea să fie ultima mea carte [fratele Frank şi fraţii râd – n.ed.]. Da, revenirea Domnului este aproape. Noi facem ceea ce putem ca să informăm poporul lui Dumnezeu, pentru că mulţi oameni nu văd aceasta. Ei spun: „O, papa este o persoană drăguţă”. Dacă îl întâlneşti pe Satana, el va fi foarte drăguţ. El n-are coarne, aşa, el va merge cu tine, aşa. Nu, el va fi îmbrăcat în alb, vă va vorbi frumos. Verificaţi-l cu Biblia! Întoarceţi-vă la Cuvântul lui Dumnezeu – acesta este răspunsul. 

Şi în Apocalipsa 13:8, Biblia spune că „toţi locuitorii pământului i se vor închina acestui bărbat”. Nu este nicio persoană pe pământ, nici la Moscova, nici la Washington, nici la Berlin, nicăieri, nici în Brazilia, nicăieri, ci la Vatican. El este omul, el stă pe scaunul lui – este scaunul Satanei pe pământ.

Eu nu ştiu de ce, dar chiar şi fratele Branham nu a „lovit” în papa, aşa mult cum „lovesc” eu. Nu ştiu de ce, dar trebuie s-o fac. Eu nu vreau. Dar sunt două lucruri: când ai descoperirea lui Hristos, îţi este descoperit şi cine este Antihristul. Dacă nu ai adevărata descoperire a lui Isus Hristos, nu vei avea nici descoperirea [despre] cine este Antihristul. Şi pentru că eu Îl iubesc pe Domnul meu atât de mult, trebuie să-l demasc pe Antihrist. N-o fac cu plăcere. Şi Satana este împotriva mea atât de mult, încât m-ar omorî dacă ar putea, dar Dumnezeu mă protejează atât cât am nevoie. 

Dar cum am spus-o, nici fratele Branham nu a spus lucrurile atât de clar cum trebuie s-o fac eu. El a atins lucrurile puţin aici şi acolo, dar eu trebuie să dezvălui toate lucrurile şi să spun „Asta este! uitaţi-vă voi înşivă, aceasta este descrierea pe care o face Biblia şi iată-l”. Asta este. Eu nu am altă alegere. 

Aveţi vreo altă întrebare, repede.

Un frate: în Apocalipsa 19:20: „Şi fiara a fost prinsă. Şi împreună cu ea, a fost prins prorocul mincinos, care făcuse înaintea ei semnele, cu care amăgise pe cei ce primiseră semnul fiarei şi se închinaseră icoanei ei”. La cine se referă aici? Antihristul, prorocul mincinos este fiara a doua?
Prorocul mincinos este papa. Da, da. Aşa cum Isus Hristos este Prorocul. În Deuteronom 18:15-18, Moise a spus: „Domnul Dumnezeul tău, îţi va ridica din mijlocul tău, dintre fraţii tăi, un proroc ca mine...”. Ca Fiul omului, El a fost Prorocul. Şi Biblia spune: „Cine nu va asculta de cuvintele Prorocului, sufletul lui va muri”. Hristos este Cuvântul şi El a adus Cuvântul. Prorocul mincinos este exact opusul, el este capul tuturor învăţăturilor false. De aceea în biserica catolică nu este nicio învăţătură corectă, nici măcar una. Şi eu am declarat aceasta în toată lumea: aceea este biserica lui Constantin, nu a lui Isus Hristos. Ea nu are nimic de a face cu Isus Hristos. Nu! Eu cunosc istoria. Până în zilele lui Constantin nu a existat o biserică romană, nu a existat o biserică ortodoxă-greacă. Erau diferite direcţii, dar nu o biserică organizată. Dar acest împărat a vrut o biserică mare în statul său mare; astfel, el a chemat laolaltă toate „căpeteniile”. Atunci a fost pus fundamentul, dar nu era un papă, nu erau cardinali, nimic. Nu exista o biserică romană în timpul lui Constantin. Era o biserică la Roma, dar nu o biserică romană mondială. Chiar şi în anii următori, când s-au întâlnit la Conciliul de la Niceea, în 325, s-a pus doar fundamentul, dar în 381 a fost puţin mai mult, iar în 441 a fost anul în care biserica romană a fost deplin organizată.

Deci, prorocul mincinos este papa şi fiara este conducătorul politic al acelui timp. Unul este capul religios, iar celălalt este capul politic şi ei se unesc cu Satana însuşi. Apocalipsa 16:13: „trei duhuri necurate au ieşit din gura balaurului, din gura fiarei şi din gura prorocului mincinos...”. Şi ei se unesc, este o trinitate: Satana, capul religios şi capul politic se unesc, până când se vor împlini cuvintele lui Dumnezeu. Va fi un timp îngrozitor pentru că se va întâmpla după răpire, nu înainte de răpire. Mulţumire lui Dumnezeu pentru aceasta; noi nu vom fi pe pământ în acel timp. Nu, noi o vom vedea de sus. Dar poate că nici nu ne vom uita în jos, ci vom fi doar în cer.

Un frate: Noi am crezut că papa va fi şi conducătorul politic şi cel religios – LATINUS REX SACERDOS.

Corect, da, dar va fi şi un preşedinte al acestei Europe Unite. Papa nu va fi preşedintele acestei Europe Unite. Va fi preşedintele şi va fi papa – două lucruri. [Traducătorul: există deja Parlamentul European] Da, da, există deja Parlamentul European. Da, da.

Un frate: Zah. 6:12; „omul al cărui nume este Vlăstarul (Odrasla)”. Da, aşa, este vorba de Isus – da? – care se va numi Nazarinean. Vlăstar înseamnă nazarinean în dicţionarul biblic de nume.

„Nazarinean” înseamnă cineva care este dedicat Domnului. Cuvântul „nazarinean” se referă la cineva care face o juruinţă Domnului, ca să se sfinţească. În limba germană, în Biblie, avem cuvintele: „V-am trimis proroci şi nazarineni”, adică „v-am trimis proroci şi oameni dedicaţi, sfinţi”. Cuvântul „nazarinean” înseamnă cineva care este sfinţit pentru Dumnezeu. Da, poate ar trebui să scriu şi despre acest subiect cândva. 

Fratele: „Vlăstralul (Odrasla)... 

Nu, acesta nu este un nume. Nu este un nume. Este ceva ca un vlăstar care iese. Isus Hristos este Rădăcina şi Vlăstarul lui David. El este ambele: El este Rădăcina şi Vlăstarul. El iese afară ca o ramură.

Fratele: În dicţionar scrie că „Rădăcină” se traduce „Nazarinean”. 

Cu Nazarinean? Hmm!

Fratele: „Încă Matei 2:23”. 

Matei 2:23: „A venit acolo şi a locuit într-o cetate numită Nazaret, ca să se împlinească ce fusese vestit prin proroci: că El va fi chemat Nazarinean”. Da. 

Traducătorul: Deci, trebuie să găsim în proroci, că El va fi chemat Nazarinean. 

Da! 

Traducătorul: Şi Vlăstarul? 

Cum a spus Moise, „un proroc ca mine”. Deci, El trebuia să fie Vlăstarul (Odrasla), Cel dedicat lui Dumnezeu. Da, El este Vlăstarul (Odrasla), El este Nazarinean – dedicat lui Dumnezeu. Ambele sunt adevărate. Da, El este Vlăstarul, El poartă roadele şi, aşa cum este spus, El este Rădăcina şi Vlăstarul lui David. Deci, înţelesul acesta este corect. Da, da, da.

Un frate: Deci este împlinirea versetului din Matei 2:23?

Un alt frate: Măi, nu, problema este clară. Alte întrebări.
Dar nu faceţi o învăţătură din lucruri ca acestea. Aveţi grijă! Cercetaţi ce a spus Pavel şi ce a scris Petru şi vedeţi dacă ei au făcut ceva din aceasta. Este foarte important să mergem pe urmele apostolilor. Noi nu trebuie să mergem pe propriile noastre urme. Trebuie să mergem pe urmele pe care le-au lăsat oamenii trimişi de Dumnezeu la început şi să ne concentrăm asupra celor mai importante lucruri ale lui Dumnezeu. Unele întrebări sunt doar pentru dispută. Nu faceţi aceasta! Nu, nu faceţi aceasta! Citiţi Scriptura, predicaţi Evanghelia şi mergeţi mai departe. Nu „loviţi” tot timpul acelaşi subiect. Nu, mergeţi şi la alte subiecte. Numai în felul acesta puteţi fi o binecuvântare.

Uneori, fraţii care cred în unitatea lui Dumnezeu, predică această unitate mereu, întruna. Ei nu predică altceva, dar ei predică pentru a se certa. Ei nu predică prin ungerea Duhului Sfânt, ca să arate cum S-a manifestat Dumnezeu. Numai pentru că ei cred că ştiu mai bine, ei predică de dragul disputei. Să nu faceţi niciodată aceasta!

Chiar dacă predicaţi botezul în Numele Domnului Isus Hristos, nu spuneţi că toţi ceilalţi sunt greşiţi sau că sunt de la Satana. Să nu faceţi aceasta! Predicaţi pur şi simplu cum este corect. Şi dacă vreodată vreţi să menţionaţi că este un mod corect şi un mod greşit şi că, conform Cuvântului lui Dumnezeu, există un model arătat în Faptele Apostolilor, atunci ne întoarcem la original şi spunem: „Iată cum a fost”, dar nu în fiecare serviciu. Sunt atât de multe lucruri despre care putem predica. Nu predicaţi niciodată de dragul disputei.

Predicaţi din dragoste, ca să ajutaţi poporul lui Dumnezeu să-L cunoască pe Dumnezeu mai bine, ca să cunoască Cuvântul Său mai bine, ca să vină mai aproape de El. Predicaţi în aşa fel ca oamenii să aibă o experienţă personală cu Domnul, să nu avem doar învăţături în minţile noastre, ci descoperire în inimile noastre, ca să putem spune: „Hristos în noi, nădejdea slavei”. Nu doar o învăţătură. Ce a spus Isus? [aici se întrerupe înregistrarea – n.ed.]

